Lisa 6. EO Jäätmekava

Ehitustöödel tuleb tagada jäätmematerjalide või tootmisjääkide maksimaalne võimalik kasutamine ehitusmaterjalidena, arvestades vastavate tehniliste kriteeriumidega.

Tekkivad jäätmed tuleb edasiseks nõuetekohaseks käitlemiseks üle anda vastavat luba omavale jäätmekäitlusettevõttele.

Ehitustöödel järgitakse kohaliku omavalitsuse jäätmehoolduseeskirju. Jäätmete sorteerimine toimub vastavalt Saku Vallavolikogu poolt 22.08.2019 vastu võetud määrusele nr 10 Saku valla jäätmehoolduseeskirjale.

Jäätmete tekkekohas tuleb pidada arvestust tekkivate jäätmete kohta tavajäätmete ja ohtlike jäätmete osas eraldi.

Keelatud on olmejäätmete ja ehitusjäätmete segamine. Kõik ohtlikud jäätmed kogutakse vastavalt kehtivatele eeskirjadele (kogutakse eraldi ja viiakse selleks ette nähtud kohta).

Jäätmed, sh pinnas taas- ja korduvkasutada või vedada edasisele käitlemisele võimalusel mitte kaugemal kui 50 km raadiuses.

Jäätmete kogumisel ja ajutisel ladustamisel peab olema välistatud jäätmete sattumine keskkonda.

**Tabel 1**. Tegevuse tagajärjel tekkivad jäätmed ja nende käitlus:

|  |  |  |
| --- | --- | --- |
| **Jäätmed** | **Jäätmete liigid** | **Jäätmete käitlus** |
| Ehitusjäätmed | Ehitusjäätmed, pinnas | Kogutakse kokku; edastatakse jäätmekäitlejale |
| Taaskasutatavad ehitusjäätmed | Freesasfalt, täitematerjal, kasvupinnas, truubitorud, äärekivid, postid jm | Kogutakse kokku; kasutatakse sihipäraselt ehitusobjektil või suunatakse taaskasutusse muudele objektidele |
| Biojäätmed | Raadamisjäätmed |  |
| Ohtlikud jäätmed | Absorbent, puhastuskaltsud jm | Kogutakse kokku; edastatakse jäätmekäitlejale |
| Segaolmejäätmed |  | Kogutakse kokku; edastatakse jäätmekäitlejale |

Olmejäätmed kogutakse olmejäätmete konteineritesse. Ehitusobjektil tekkivate olmejäätmete kogumise ja kogumiskohta toimetamise eest vastutab projektijuht, objektijuht või töödejuhataja.

Ehitustegevuses üle jääv puidu-, betooni-, telliste-, klaasi- ja muude ehitusmaterjalide jäätmed, väljakaevatud pinnas ja muud konstruktsiooniosad loetakse ehitusjäätmeteks ning neid tuleb käsitleda vastavalt jäätmekäitlusnõuetele. Metall korjatakse ehitusprahist välja ja kogutakse eraldi.

Pinnas tuleb koguda ja utiliseerida muust ehitusprahist eraldi. Samuti tuleb eraldi koguda reostunud ja mitte reostunud pinnast. Puit kogutakse ja utiliseeritakse võimaluse korral muust ehitusprahist eraldi. Ehitusjäätmete või pinnase hulka on keelatud panna ohtlikuid jäätmeid (nt värvid, lakid ja nendega saastunud pakendid, õlijäätmed, puhastuskaltsud, filtermaterjalid, päevalguslambid, patareid, akud jne), vedeljäätmed, olmejäätmed, tootmisjäätmed, vanarehvid jne.

Jäätmekonteineril/kogumisanumal peavad olema kasutajale nähtavas kohas kiri või märk, mis vastab kogutavale jäätmeliigile ning konteinerid peavad olema terved ja lekkimiskindlad. Ohtlike jäätmete kogumisvahendid peavad olema vajaduse korral varustatud kaanega ja valmistatud happekindlast materjalist, mis välistab sadevete sattumist konteineritesse ning ohtlikke aineid sisaldava reovee lekkeid.

Töövõtja peab esitab Omanikujärelevalvele ja Tellijale jäätmearuande (sh. jäätmete üleandmist tõendavad dokumendid jäätmeliikide ja jäätmekoodide ning koguste kaupa). Jäätmearuanne tuleb esitada iga kolme kuu järel ning objekti lõpus. Jäätmearuanded peavad sisaldama ka olmejäätmeid.